钦定古今图书集成/理学汇编/文学典/第097卷 > 刘定之
## 钦定古今图书集成/理学汇编/文学典/第097卷 > 刘定之

按《列朝诗集》：“定之字主静，永新人。正统元年进士第
一，廷试第三，入翰林。成化二年以太常少卿兼侍读
学士，直内阁，进侍郎，五年卒于位，谥文安。”李西涯曰：
“刘文安不喜为诗，纵其学力，往往有出语奇崛，用事
精当者，如《英庙挽歌》及《石锺山歌》等篇，皆可传诵。”安
磐曰：“刘呆斋以渊博之学，英敏之才，发为文章，名盖
一时，独于韵语若未解然者，与其文若出二手”，丘琼
台亦然。